	Тя не му обърна внимание и гледаше със студен поглед ту Терминатор, ту процесора. Чувствата й бяха повече от оправдани. Не беше стратегически обосновано. Не беше необходимо. Терминатор вече не функционираше. Но чувствата й бяха толкова силни и ирационални, че преди Джон да разбере какво смята да направи, тя грабна един чук и сложи чипа на работната маса. Когато го вдигна нагоре, той осъзна намеренията й и се спусна към нея.